සංස්කෘතික හා කලා කටයුතු අමාත්‍යාංශය මගින් සිදු කළ 2012 රාජ්‍ය චිත්‍ර මූර්ති උළෙල පසුගියදා ජෝන් ද සිල්වා සමරු රඟහලේදී පැවැත්විණ.ඡායාරූපයෙන් දැක්වෙන්නේ සිත්තරුන් ලෙස ගෞරව සම්මාන ලැබූ මොටාගෙදර වනිගරත්න, සිබිල් වෙත්තසිංහ, නොයෙලීන් ප්‍රනාන්දු යන සිත්තරුන් එදින උළෙලෙහි ප්‍රධාන අමුත්තිය ලෙස සහභාගි වූ නිළි රැජින මෙන්ම පාර්ලිමේන්තු මන්ත්‍රීවරියක ද වන මාලිනී ෆොන්සේකා මහත්මිය සුරතින් ගෞරව සම්මාන සහතික පිරිනැමීමෙන් පසුව සමූහ ඡායාරූපයකට පෙනී සිටි අයුරුයි.සවන රැඳි ගීත රසික සංසදයට එක්වීමට කැමති එතෙර මෙතෙර රසවතුන්ට අවස්ථාව ලබාදීමට සූදානම් බව එම සංසදයේ ප්‍රධාන සම්බන්ධීකාරක ජේ. එච්. නිමල් සොයිසා පවසයි.මේ මඟින් පසුගියදා කොළඹ ලුම්බිණි රඟහලේදී පැවැත් වූ ගීත ප්‍රසංගය ප්‍රවීණයන්ගේ අගඥයීමට ලක් විය.මේ පිළිබඳ වැඩිදුර විස්තර සවන රැඳි ගීත රසික සංසදය, අංක 200/3, දහම් මාවත, පැලැන්වත්ත, පන්නිපිටිය ලිපිනයෙන් හෝ 0718191323 අංකය ඔස්සේ ශාලිකා ජිනදාස අමතා ලබා ගත හැකි වේ.ජාතික චිත්‍රපට සංස්ථාවේ රිද්මා මණ්ඩලයේ කළමනාකරු වශයෙන් සේවය කළ පැට්‍රික් ඇන්තනී මහතා පසුගියදා සංස්ථාවේ පැවැති චාම් උත්සවයකින් අනතුරුව විශ්‍රාම ගත්තේය.